Official Journal L 052 , 21/02/1998 P. 0001 - 0007



Ir-Regolament tal-Kunsill (KE, EURATOM) Nru 410/98 tas-16 ta’ Frar 1998 li jemenda r-Regolament (KE, EURATOM) Nru 58/97 dwar statistiċi strutturali kummerċjali IL-KUNSILL TA’ L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 213 tiegħu, Wara li kkunsidra l-proposta mill-Kummissjoni [1], Wara li kkunsidra l-opinjoni tal-Parlament Ewropew [2], Wara li kkunsidra l-opinjoni tal-Kumitat Ekonomiku u Soċjali [3], Billi r-Regolament (KE, Euratom) Nru 58/97 [4] stabbilixxa qafas komuni għall-ġbir, il-kumpilazzjoni, it-trasmissjoni u l-valutazzjoni ta’ statistika tal-Komunità dwar l-istruttura, l-attività, il-kompetittività u r-rendiment tan-negozji fil-Komunità; Billi l-iżviluppi fl-integrazzjoni monetarja, soċjali u ekonomika tal-Komunità jeħtieġu li jkun estiż il-qafas msemmi qabel għas-settur ta’ l-assigurazzjoni; Billi l-kumpilazzjoni tal-kontijiet nazzjonali u reġjonali skond ir-Regolament (KE) Nru 2223/96 [5] teħtieġ statistika ta’ l-assigurazzjoni komparabbli, kompleta u affidabbli; Billi huwa għalhekk meħtieġ li jkun emendat ir-Regolament (KE Euratom) Nru 58/97 fuq il-bażi tad-Direttivi tal-Kunsill 92/49/KEE [6] u 92/96/KEE [7], li jikkompleta s-suq intern għall-assigurazzjoni diretta fuq il-ħajja u dik mhux tal-ħajja u tad-Direttiva tal-Kunsill 91/674/KEE [8] dwar il-kontijiet annwali u kontijiet konsolidati ta’ impriżi ta’ l-assigurazzjoni; Billi l-Kumitat tal-Programm ta’ l-Istatistika stabbilit bid-Deċiżjoni 89/382/KEE, Euratom [9] u l-Kumitat ta’ l-Assigurazzjoni stabilit bid-Direttiva 91/675/KEE [10] ġew ikkonsultati, ADOTTA DAN IR-REGOLAMENT: Artikolu 1 Ir-Regolament (KE, Euratom) Nru 58/97 hu b’hekk emendat kif ġej: 1. L-inċiż li ġej għandu jiġi miżjud ma’ l-Artikolu 5: "— modulu dettaljat għall-istatistika strutturali fl-assigurazzjoni definita fl-Anness 5". 2. L-Anness 5, kif stabbilit fl-Anness għal dan ir-Regolament, għandu jkun miżjud. Artikolu 2 Dan ir-Regolament għandu jidħol fis-seħħ fl-20 jum ta’ wara dak tal-pubblikazzjoni tiegħu fil-Ġurnal Uffiċjali tal-Komunitajiet Ewropej Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fis-16 ta’ Frar 1998. Għall-Kunsill Il-President J. Cunningham [1] ĠU C 310, ta’ l-10.10.1997, p. 5. [2] ĠU C 14, tad-19.1.1998. [3] L-Opinjoni mogħtija nhar it-28 ta’ Jannar 1998 (għadha mhux ippubblikata fil-Ġurnal Uffiċjali). [4] ĠU L 14, tas-17.1.1997, p. 1. [5] ĠU L 310, tat-30.11.1996, p. 1. [6] ĠU L 228, tal-11.8.1992, p. 1.Id-Direttiva kif emendata bid-Direttiva 95/26/KE tal-Parlament Ewropew u tal-Kunsill (ĠU L 168, tat-18.7.1995, p. 7). [7] ĠU L 360, tad-9.12.1992, p. 1. Id-Direttiva kif emendata bid-Direttiva 95/26/KE tal-Parlament Ewropew u tal-Kunsill (ĠU L 168, tat-18.7.1995, p. 7). [8] ĠU L 374, tal-31.12.1991, p. 7. [9] ĠU L 181, tat-28.6.1989, p. 47. [10] ĠU L 374, tal-31.12.1991, p. 32. -------------------------------------------------- L-ANNESS " L-ANNESS 5 MODULU DETTALJAT GĦALL-ISTATISTIKA STRUTTURALI FL-ASSIGURAZZJONI Taqsima 1 Għanijiet L-għan ta’ dan l-Anness hu li jistabbilixxi qafas komuni għall-ġbir, il-kumpilazzjoni, it-trasmissjoni u l-valutazzjoni ta’ statistika tal-Komunità dwar l-istruttura, l-attività, il-kompetittività u r-rendiment ta’ servizzi ta’ l-assigurazzjoni. Dan il-modulu jinkludi lista ddettaljata ta’ karatteristiċi li fuqhom għandha tkun ikkumpilata l-istatistika sabiex jittejjeb it-tagħrif ta’ l-iżvilupp nazzjonali, tal-Komunità u internazzjonali tas-settur ta’ l-assigurazzjoni. Taqsima 2 Kamp ta’ applikazzjoni L-istatistika li għandha tkun ikkumpilata għandha tkun relatata ma’ l-oqsma msemmija fil-punti (i), (ii) u (iii) ta’ l-Artikolu 2 ta’ dan ir-Regolament, u partikolarment għal: 1. l-analiżi ddettaljata ta’ l-istruttura, l-attività, il-kompetittività u r-rendiment ta’ l-impriżi ta’ l-assigurazzjoni; 2. l-iżvilupp u d-distribuzzjoni tan-negozju totali u negozju għal kull prodott, il-modi tal-konsumatur, l-attivitajiet internazzjonali, l-impjieg, l-investiment, il-kapital u r-riservi u d-dispożizzjonijiet tekniċi. Taqsima 3 Kopertura 1. Statistika bħal din għandha tkun ikkumpilata għall-attivitajiet kollha taħt il-kamp ta’ applikazzjoni ta’ NACE Rev. 1 diviżjoni 66 minbarra għall-klassi 66.02. 2. Il-kumpilazzjoni ta’ statistika għandha tkopri l-impriżi li ġejjin: - impriżi ta’ l-assigurazzjoni mhux tal-ħajja: dawk kollha msemmijin fl-Artikolu 2(1)(a) tad-Direttiva 91/674/KEE [1], - impriżi ta’ l-assigurazzjoni tal-ħajja: dawk kollha msemmijin fl-Artikolu 2(1)(b) tad-Direttiva 91/674/KEE, - impriżi speċjalizzati ta’ assigurazzjoni mill-ġdid: dawk kollha msemmijin fl-Artikolu 2(1)(ċ) tad-Direttiva 91/674/KEE, - assiguraturi Lloyd’s: dawk kollha msemmijin fl-Artikolu 4 tad-Direttiva 91/674/KEE, - impriżi ta’ assigurazzjoni komposta: dawk kollha li jwettqu n-negozju ta’ l-assigurazzjoni tal-ħajja u mhux tal-ħajja. 3. B’żieda ma’ dan, friegħi ta’ impriżi ta’ l-assigurazzjoni msemmijin taħt it-Titolu III tad-Direttivi 73/239/KEE [2] u 79/267/KEE [3] u li l-attività tagħhom taqa’ taħt waħda mill-klassijiet ta’ NACE Rev. 1 imsemmijin fil-paragrafu 1 għandhom jiġu assimilati għall-impriżi korrispondenti kif definiti fil-paragrafu 2. 4. Għall-iskopijiet ta’ l-istatistika armonizzata tal-Komunità, l-Istati Membri għandhom ikunu ħielsa li jeskludu l-impriżi msemmija fl-Artikolu 3 tad-Direttiva 73/239/KEE u fl-Artikolu 2(2) u (3) u fl-Artikoli 3 u 4 tad-Direttiva 79/267/KEE. Taqsima 4 Karatteristiċi 1. Il-karatteristiċi u l-istatistika ppreżentati fil-lista A msemmija fil-paragrafu 3 u fil-lista B imsemmijin fil-paragrafu 4 għandhom ikunu kkumpilati bi qbil mat-Taqsima 5. Meta l-karatteristiċi huma akkwistati direttament mill-kontijiet annwali, is-snin tal-kontijiet li jispiċċaw fi żmien is-sena ta’ referenza għandhom ikunu assimilati għas-sena ta’ referenza msemmija. 2. Fil-listi A u B, il-karatteristiċi relatati ma’ l-impriżi ta’ l-assigurazzjoni tal-ħajja huma identifikati bin-numru 1, dawk relatati ma’ l-impriżi ta’ l-assigurazzjoni mhux tal-ħajja huma identifikati bin-numru 2, dawk relatati ma’ l-impriżi ta’ l-assigurazzjoni komposta huma identifikati bin-numru 3, dawk relatati ma’ l-impriżi speċjalizzati ta’ assigurazzjoni mill-ġdid huma identifikati bin-numru 4, dawk relatati ma’ negozji ta’ assigurazzjoni tal-ħajja ta’ impriżi ta’ assigurazzjoni komposta bin-numru 5 u dawk relatati ma’ negozji ta’ assigurazzjoni mhux tal-ħajja (inklużi l-aċċettazzjonijiet f’assigurazzjoni mill-ġdid) ta’ l-impriżi ta’ l-assigurazzjoni komposta huma identifikati bin-numru 6. 3. Lista A tinkludi l-informazzjoni li ġejja: (i) il-karatteristiċi elenkati fl-Artikolu 6 tad-Direttiva 91/674/KEE li jikkonċernaw l-impriżi ta’ l-assigurazzjoni tal-ħajja, mhux tal-ħajja, komposti u assigurazzjoni mill-ġdid: in-naħa ta’ l-attiv tal-karta tal-bilanċi: il-punti Ċ I (li juru l-artijiet u l-bini okkupati mill-impriża ta’ l-assigurazzjoni għall-attivitajiet separati tagħha), Ċ II, Ċ II 1 + Ċ II 3 bħala s-somma kollha, Ċ II 2 + Ċ II 4 bħala s-somma kollha, Ċ III, Ċ III 1, Ċ III 2, Ċ III 3, Ċ III 4, Ċ III 5, Ċ III 6 + Ċ III 7 bħala s-somma kollha, Ċ IV, D; in-naħa tal-passiv tal-karta tal-bilanċi: il-punti A, A I, A II + A III + A IV bħala s-somma kollha, B, Ċ 1 a (separatament għan-negozji ta’ l-assigurazzjoni tal-ħajja u mhux tal-ħajja u impriżi komposti), Ċ 2 a (separatament għan-negozji ta’ l-assigurazzjoni tal-ħajja u mhux tal-ħajja u impriżi komposti), Ċ 3 a (separatament għan-negozji ta’ l-assigurazzjoni tal-ħajja u mhux tal-ħajja u impriżi komposti), C 4 a, Ċ 5, Ċ 6 a, D a, G III (mingħajr separazzjoni tas-self konvertibbli), G IV; (ii) karatteristiċi stabbiliti fl-Artikolu 34, il-Parti I tad-Direttiva 91/674/KEE dwar l-impriżi ta’ l-assigurazzjoni tal-ħajja u mhux tal-ħajja u impriżi komposti: il-punti 1 a, 1 b, 1 ċ, 1 d, 2, 4 a aa, 4 a bb, 4 b aa, 4 b bb, 7 (ammont totali), 7 d, 9, 10 (separatament għall-ammont nett u totali); (iii) il-karatteristiċi stabbiliti fl-Artikolu 34, il-Parti II, tad-Direttiva 91/674/KEE dwar l-impriżi ta’ l-assigurazzjoni tal-ħajja u mhux tal-ħajja u impriżi komposti: il-punti 1 a, 1 b, 1 ċ (l-ammont totali u l-ishma ta’ l-assigurazzjoni mill-ġdid separatament), 2, 3, 5 a aa, 5 a bb, 5 b aa, 5 b bb, 6 a aa, 6 a bb, 8 (l-ammont totali), 8 d, 9, 10, 12, 13 (l-ammont totali u nett separatament); (iv) karatteristiċi stabbiliti fl-Artikolu 34, il-Parti III, tad-Direttiva 91/674/KEE dwar l-impriżi speċjalizzati ta’ l-assigurazzjoni tal-ħajja u mhux tal-ħajja u impriżi komposti: il-punti 3, 4 (għall-impriżi tal-ħajja u komposti biss), 5, 6 (għall-impriżi ta’ assigurazzjoni speċjalizzata mhux tal-ħajja u komposti), 7, 8, 9 + 14 + 15 bħala total, 10 (qabel it-taxxa), 13, 16; (v) il-karatteristiċi msemmijin fl-Artikolu 63 tad-Direttiva 91/674/KEE: - rigward l-impriżi ta’ l-assigurazzjoni tal-ħajja u mhux tal-ħajja u negozju ta’ l-impriżi fl-assigurazzjoni mhux tal-ħajja u komposti: il-premiums totali kif miktubin f’negozju dirett f’subkategoriji tal-CPA (livell b’5-figuri u subkategoriji 66.03.21, 66.03.22), - rigward l-impriżi ta’ l-assigurazzjoni mhux tal-ħajja u ta’ l-impriżi ta’ l-assigurazzjoni komposta: talbiet totali minfuqa, negozju dirett, spejjeż totali tax-xogħol, negozju dirett u bilanċ ta’ l-assigurazzjoni mill-ġdid, negozju dirett, il-varjabbli kollha skond is-subkategorija tal-CPA (livell b’5 figuri u subkategoriji 06.03.21, 66.03.22), - rigward l-impriżi ta’ l-assigurazzjoni tal-ħajja u n-negozju ta’ imprizi ta’ l-assigurazzjoni tal-ħajja u assigurazzjoni komposta: il-kumpens dirett totali miktub bil-kont maqsuma kif muri fin-numru II, il-punt 1; (vi) il-karatteristiċi msemmijin fl-Artikolu 64 tad-Direttiva 91/674/KEE rigward l-impriżi ta’ l-assigurazzjoni tal-ħajja, mhux tal-ħajja u l-assigurazzjoni mill-ġdid speċjalizzata: is-senseriji għal negozju ta’ l-asigurazzjoni diretta (apparti milli l-impriżi ta’ assigurazzjoni mill-ġdid speċjalizzata) u negozju ta’ l-assigurazzjoni totali; (vii) il-karatteristiċi miżjuda elenkati hawn taħt: Kodiċi | It-Titolu | Impriżi/negozji kkonċernati | 6. Informazzjoni strutturali 11 11 0 | Numru ta’ impriżi | (1, 2, 3, 4) | 11 11 1 | Numru ta’ impriżi maqsuma bl-istatus legali tagħhom | (1, 2, 3, 4) | 11 11 2 | Numru ta’ impriżi maqsuma bil-klassi tad-daqs tal-premiums gross miktub | (1, 2, 3) | 11 11 3 | Numru ta’ impriżi maqsuma bil-klassi tad-daqs tad-dispożizzjonijiet grossi tekniċi | (1) | 11 11 5 | Numru ta’ impriżi maqsuma bil-pajjiż ta’ residenza ta’ l-impriża parenti | (1, 2, 3, 4) | 11 41 0 | In-numru totali u l-lokalità tal-friegħi f’pajjiżi oħrajn | (1, 2, 3) | Informazzjoni tal-kontijiet/il-parti teknika tal-kont tal-qligħ u telf 32 11 4 | Premiums gross miktuba imqassma bl-istatus legali | (1, 2, 4, 5, 6) | 32 11 5 | Premiums gross diretti miktuba, imqassma skond il-pajjiż tar-residenza ta’ l-impriża parenti | (1, 2, 5, 6) | 32 11 6 | Premiums gross ta’ assigurazzjoni mill-ġdid aċċettat, premiums miktuba imqassma skond il-pajjiż tar-residenza ta’ l-impriża parenti | (1, 2, 4, 6) | 32 18 2 | Is-sehem gross ta’ premiums ta’ l-assiguraturi mil-ġdid kif miktub, imqassam skond il-pajjiż tar-residenza ta’ l-impriża parenti | (1, 2, 4, 5, 6) | 32 16 0 | Punti oħrajn fil-kont tekniku, ammont gross | (1, 2, 4, 5, 6) | 32 18 0 | Il-bilanċ ta’ l-assigurazzjoni mill-ġdid | (1, 2, 4, 5, 6) | 32 18 8 | Is-sehem ta’ l-assiguraturi mill-ġdid ta’ l-ammont gross ta’ punti oħrajn fil-kont tekniku | (1, 2, 4, 5, 6) | Informazzjoni tal-kontijiet/il-parti mhux-teknika tal-kont tal-qligħ u telf 32 19 0 | Sub-total II (bilanċ nett tal-kont tekniku) | (3) | Informazzjoni addizzjonali li jirrigwardjaw il-kont tal-qligh u telf 32 61 4 | Spejjeż esterni fuq oġġetti u attivitajiet | (1, 2, 3, 4) | 13 31 0 | Spejjez tal-persunal | (1, 2, 3, 4) | 32 61 5 | Spejjeż esterni u interni dwar l-amministrazzjoni ta’ talbiet | (1, 2, 4, 5, 6) | 32 61 6 | Spejjeż ta’ l-akkwist | (1, 2, 4, 5, 6) | 32 61 7 | Spejjeż amministrattivi | (1, 2, 4, 5, 6) | 32 61 8 | Imposti tekniċi oħrajn, gross | (1, 2, 4, 5, 6) | 32 61 9 | Imposti fuq l-amministrazzjoni ta’ l-investiment | (1, 2, 4, 5, 6) | 32 71 1 | Dħul minn interessi parteċipanti | (1, 2, 4, 5, 6) | 32 71 3 | Dħul mill-artijiet u l-bini | (1, 2, 4, 5, 6) | 32 71 4 | Dħul minn investimenti oħrajn | (1, 2, 4, 5, 6) | 32 71 5 | Il-valur ta’ l-aġġustament mill-ġdid fuq l-investimenti | (1, 2, 4, 5, 6) | 32 71 6 | Akkwist ta’ qligħ mir-realizzazzjoni ta’ l-investimenti | (1, 2, 4, 5, 6) | 32 72 1 | Imposti fuq l-amministrazzjoni ta’ l-investimenti, inkluż l-imgħax | (1, 2, 4, 5, 6) | 32 72 2 | Aġġustament tal-valur fuq l-investimenti | (1, 2, 4, 5, 6) | 32 72 3 | Telf mir-realizzazzjoni ta’ l-investimenti | (1, 2, 4, 5, 6) | Informazzjoni bil-prodott bis-subkategoriji tal-CPA 33 12 1 | Is-sehem ta’ l-assiguraturi mill-ġdid ta’ premiums diretti miktuba (livell ta’ 5-figuri, subkategoriji 66.03.2, 66.03.22) | (1, 2, 5, 6) | Informazzjoni rigward l-internazzjonalizzazzjoni (tqassim ġeografiku tan-negozju miktub permess tad-dritt ta’ l-istabbiliment) 34 31 1 | Premiums gross diretti miktuba minn CPA, il-kategorija (livell ta’ 5-figuri) u bl-Istat Membru | (1, 2, 5, 6) | Informazzjoni rigward l-internazzjonalizzazzjoni (tqassim ġeografiku tan-negozju miktub permess tad-dritt tal-libertà li jkunu pprovduti servizzi) 34 32 1 | Premiums gross diretti miktuba minn CPA, il-kategorija (livell ta’ 5-figuri) u bl-Istat Membru | (1, 2, 5, 6) | Informazzjoni dwar l-impieg 16 11 0 | Numru ta’ persuni impjegati | (1, 2, 3, 4) | Informazzjoni rigward il-karta tal-bilanċi (attiv u passiv) 36 30 0 | Total tal-karta tal-bilanċi | (1, 2, 3, 4) | 37 33 1 | Dispożizzjonijiet gross għal-talbiet pendenti, relatati ma negozju dirett | (2, 6) | 37 30 1 | Total nett tad-dispożizzjonijiet tekniċi | (1, 2, 3, 4) | 4. Il-lista B tinkludi l-informazzjoni li ġejja: (i) il-karatteristiċi elenkati fl-Artikolu 34, il-Parti I, tad-Direttiva 91/674/KEE li tikkonċerna l-impriżi ta’ l-assigurazzjoni mhux tal-ħajja, u l-impriżi speċjalizzati ta’ l-assigurazzjoni mill-ġdid u ta’ l-impriżi ta’ l-assigurazzjoni komposta: Il-punti 3, 5, 6, 8; (ii) il-karatteristiċi elenkati fl-Artikolu 34, il-Parti II, tad-Direttiva 91/674/KEE li jikkonċernaw l-impriżi ta’ l-assigurazzjoni tal-ħajja u tan-negozju ta’ l-impriżi tal-ħajja u ta’ l-asigurazzjoni komposta: il-punti 4, 6b, 7, 11; (iii) il-karatteristiċi msemmijin fl-Artikolu 63 tad-Direttiva 91/674/KEE li jikkonċernaw l-impriżi ta’ l-assigurazzjoni tal-ħajja u mhux tal-ħajja u n-negozju ta’ l-impriżi ta’ l-assigurazzjoni komposta: tqassim ġeografiku tal-premiums gross dirett miktub fl-Istat Membru ta’ l-uffiċju ewlieni ta’ l-impriża, jew l-Istati Membri l-oħrajn, il-pajjiżi taż-ŻEE l-oħrajn, l-Isvizzera, il-USA, il-Ġappun jew pajjiżi terzi; (iv) il-karatteristiċi addizzjonali elenkati hawn taħt: Kodiċi | It-Titolu | Impriżi/negozji kkonċernati | Kumment | Informazzjoni tal-kontijiet/il-parti teknika tal-kont tal-qligħ u telf 32 13 2 | Pagamenti gross fir-rigward ta’ talbiet involuti fis-sena kurrenti tal-kontijiet | (2, 4, 6) | | Attivitajiet internazzjonali (b’aspett ġenerali) 34 12 0 | Tqassim ġeografiku tal-premiums ta’ l-assigurazzjoni mill-ġdid aċċettat, premiums imħallsa | (1, 2, 4, 5, 6) | | 34 13 0 | Tqassim ġeografiku tas-sehem ta’ l-assiguraturi mill-ġdid tal-premiums gross miktuba | (1, 2, 4, 5, 6) | | Dettalji rigward il-karta tal-bilanċi (attiv/passiv) 36 11 2 | Artijiet u bini (valur kurrenti) | (1, 2, 3, 4) | | 36 12 3 | Investimenti fl-impriżi affiljati u interessi parteċipanti (valur kurrenti) | (1, 2, 3, 4) | | 36 13 8 | Investimenti finanzjarji oħrajn (valur kurrenti) | (1, 2, 3, 4) | | 36 21 0 | Investimenti għall-benefiċċju ta’ dawk li għandhom polza ta’ l-assigurazzjoni tal-ħajja li għandhom jerfgħu ir-riskju ta’ l- investiment – artijiet u bini | (1, 3) | | 36 22 0 | Investimenti għall-benefiċju ta’ dawk li għandhom polza ta’ l-assigurazzjoni tal-ħajja li għandhom jerfgħu ir-riskju ta’ l-investiment – investimenti finanzjarji oħrajn | (1, 3) | | 37 10 1 | Kapital u riservi totali, imqassma bl-istatus legali tagħhom | (1, 2, 3, 4) | | 37 33 3 | Dispożizzjonijiet gross għal talbiet pendenti relatati man-negozju dirett, bis-subkategorija ta’ CPA (livell ta’ 5-figuri) u s-subkategoriji 66.03.21, 66.03.22 | (2, 6) | | 14. Informazzjoni residwa 39 10 0 | Numru ta’ kuntratti pendenti fit-tmiem tas-sena tal-kontijiet, relatati man-negozju dirett għall-kuntratti kollha ta’ l-asigurazzjoni tal-ħajja u għal dawn is-subkategoriji li ġejjin għal CPA: 66.01.1, 66.03.1, 66.03.4 u 66.03.5 | (1, 2, 5, 6) | | 39 20 0 | Numru ta’ persuni assigurati fit-tmiem tas-sena tal-kontijiet, relatati man-negozju dirett għall-kuntratti kollha ta’ l-asigurazzjoni tal-ħajja u għal dawn is-subkategoriji li ġejjin għal CPA: 66.03.1 | (1, 2, 5, 6) | | 39 30 0 | Numru ta’ vetturi assigurati fit-tmiem tas-sena tal-kontijiet, relatati man-negozju dirett għal dawn is-subkategoriji li ġejjin għal CPA: 66.03.2 | (2, 6) | Volontarja | 39 40 0 | Somma gross assigurata fit-tmiem tas-sena tal-kontijiet, relatati man-negozju dirett għal dawn is-subkategoriji li ġejjin għal CPA: 66.01.1 u 66.01.4 | (1, 5) | Volontarja | 39 50 0 | Numru ta’ talbiet involuti matul is-sena tal-kontijiet, relatati man-negozju dirett għal dawn is-subkategoriji li ġejjin għal CPA 66.03.2 | (2, 6) | Volontarja | Taqsima 5 L-ewwel sena ta’ referenza L-ewwel sena ta’ referenza li għaliha għandha tkun ikkumpilata l-istatistika annwali hi s-sena kalendarja 1996 għall-karatteristiċi u l-istatistika tal-lista A u s-sena kalendarja 2000 għall-karatteristiċi u l-istatistika tal-lista B. Taqsima 6 Produzzjoni tar-riżultati Ir-riżultati għandhom jinqasmu fil-livelli (klassijiiet) ta’ 4 figuri ta’ NACE Rev. 1. Taqsima 7 Trasmissjoni tar-riżultati Ir-riżultati għandhom ikunu trasmessi fi żmien 12-il xahar mill-aħħar tas-sena ta’ referenza għall-impriżi msemmijin fit-Taqsima 3, apparti milli għall-impriżi ta’ assigurazzjoni mill-ġdid speċjalizzata, li għalihom ir-riżultati għandhom ikunu trasmessi fi żmien 18-il xahar mill-aħħar tal-perjodu ta’ referenza. Taqsima 8 Kumitat ta’ l-Assigurazzjoni Il-Kummissjoni għandha tinforma lill-Kumitat ta’ l-Assigurazzjoni stabbilit permezz tad-Direttiva 91/675/KEE [4] rigward l-implimentazzjoni ta’ dan il-modulu u rigward il-miżuri kollha tali għall-aġġustament għall-iżviluppi ekonomiċi u tekniċi dwar il-ġbir u l-ipproċessar statistiku tad-dettalji u l-ipproċessar u t-trasmissjoni tar-riżultati, li hi tadotta bi qbil ma’ l-Artikolu 13 ta’ dan ir-Regolament. Taqsima 9 Perjodu transitorju Għall-iskopijiet ta’ dan il-modulu, il-perjodu transitorju m’għandux jeċċedi tlett snin mill-bidu ta’ l-ewwel snin ta’ referenza għall-kumpilazzjoni ta’ l-istatistika indikati fis-Sezzjoni 5. " [1] ĠU L 374, tal-31.12.1991, p. 7. [2] ĠU L 228, tas-16.8.1973, p. 3. [3] ĠU L 63, tat-13.3.1979, p. 1. [4] ĠU L 374, tal-31.12.1991, p. 32. --------------------------------------------------